CELEX: 32013R0103
Language: lt
Date: 2013-02-04 00:00:00
Title: 2013 m. vasario 4 d. Komisijos įgyvendinimo reglamentas (ES) Nr. 103/2013, kuriuo dėl leidimo naudoti preparatą endo-1,4-beta-mananazę EC 3.2.1.78 (Hemicell) turėtojo pavadinimo iš dalies keičiamas Reglamentas (EB) Nr. 786/2007  Tekstas svarbus EEE

5.2.2013   
            
            
               LT
            
            
               Europos Sąjungos oficialusis leidinys
            
            
               L 34/12
            
         KOMISIJOS ĮGYVENDINIMO REGLAMENTAS (ES) Nr. 103/2013
   2013 m. vasario 4 d.
   kuriuo dėl leidimo naudoti preparatą endo-1,4-beta-mananazę EC 3.2.1.78 (Hemicell) turėtojo pavadinimo iš dalies keičiamas Reglamentas (EB) Nr. 786/2007
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 13 straipsnio 3 dalį,
   kadangi:
   
               (1)
            
            
               bendrovė ChemGen Corp. pagal Reglamento (EB) Nr. 1831/2003 13 straipsnio 3 dalį pateikė prašymą pakeisti Komisijos reglamente (EB) Nr. 786/2007 (2) nurodytą 10 metų suteikto leidimo naudoti preparatą endo-1,4-beta-mananazę EC 3.2.1.78 (Hemicell), priklausantį priedų kategorijai „zootechniniai priedai“ ir funkcinei grupei „virškinimo stimuliatoriai“, turėtojo pavadinimą;
            
         
               (2)
            
            
               pareiškėjas nurodė, kad nuo 2012 m. vasario 10 d. bendrovė ChemGen Corp. priklauso ją įsigijusiai bendrovei Eli Lilly and Company Ltd., ir minėto priedo rinkodaros teisės dabar priklauso pastarajai. Pareiškėjas pateikė savo prašymą patvirtinančių duomenų;
            
         
               (3)
            
            
               pasiūlytasis leidimo sąlygų pakeitimas yra tik administracinio pobūdžio, todėl nėra būtinybės iš naujo vertinti atitinkamo priedo. Apie šią paraišką pranešta Europos maisto saugos tarnybai;
            
         
               (4)
            
            
               kad bendrovei Eli Lilly and Company Ltd. būtų leidžiama naudotis priedo rinkodaros teisėmis, būtina pakeisti leidimo sąlygas;
            
         
               (5)
            
            
               todėl Reglamentas (EB) Nr. 786/2007 turėtų būti atitinkamai iš dalies pakeistas;
            
         
               (6)
            
            
               saugos priežasčių, dėl kurių reikėtų nedelsiant pradėti taikyti šiuo reglamentu padarytą Reglamento (EB) Nr. 786/2007 pakeitimą, nėra, todėl tikslinga nustatyti pereinamąjį laikotarpį, per kurį būtų sunaudotos turimos atsargos;
            
         
               (7)
            
            
               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 786/2007 priedo 2 skiltyje žodžiai „ChemGen Corp., atstovaujama Disproquima S.L.“ pakeičiami žodžiais „Eli Lilly and Company Ltd.“
   2 straipsnis
   Turimas priedo atsargas, atitinkančias iki šio reglamento įsigaliojimo taikomas nuostatas, galima toliau tiekti rinkai ir naudoti iki jos išsibaigs.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2013 m. vasario 4 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 268, 2003 10 18, p. 29.
   
      (2)  OL L 175, 2007 7 5, p. 8.